Diari Oficial de la Generalitat Valenciana


Sumari del DOGV 8801, del 29-04-2020 (2020/3080)

Extracte de la Resolució de 22 d'abril de 2020, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen ajudes a les agrupacions de defensa sanitària ramaderes per a l'exercici 2020.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8801

Data del DOGV
:   29-04-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/3080


Data del document
:   22-04-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

Extracte de la Resolució de 22 d'abril de 2020, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen ajudes a les agrupacions de defensa sanitària ramaderes per a l'exercici 2020. [2020/3080]  
BDNS (identif.): 503883.  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions (http://www.pap.minhap.gob.es/bdnstrans/index):  
  
  
Primer. Beneficiaris  
Les agrupacions de defensa sanitària ramaderes oficialment reconegudes per l'òrgan competent en matèria de ramaderia, integrades per explotacions ramaderes que complisquen els requisits que es preveuen en l'article 2 de l'Ordre 10/2015 de 18 de desembre i que estiguen inscrites en el Registre Nacional d'Agrupacions de Defensa Sanitària Ramaderes abans del començament del termini de presentació de sol·licituds.  
  
Segon. Objecte  
Concessió i pagament de les ajudes destinades a la compensació dels costos de les actuacions de prevenció, control, lluita o eradicació de malalties dels animals que realitzen les agrupacions de defensa sanitària ramaderes en execució, en primer lloc, del Pla anual zoosanitari vigent per a 2020 a la Comunitat Valenciana, i en segon lloc, dels programes voluntaris de l'annex I de l'Ordre 10/2015, de 18 de desembre.  
  
Tercer. Bases reguladores  
Ordre 10/2015, de 18 de desembre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es regula la concessió de les ajudes destinades a les agrupacions de defensa sanitària ramaderes i per la qual s'aproven determinats programes sanitaris voluntaris, modificada per l'Ordre 4/2017, de 31 de gener, de la Conselleria d'Agricultura, Medi Ambient, Canvi Climàtic i Desenvolupament Rural.  
  
  
Quart. Quantia  
L'import màxim de l'ajuda serà de:  
- 25.000 euros per ADSG per a les actuacions descrites en el Pla anual zoosanitari vigent en 2020.  
- 3.000 euros per ADSG per cadascun dels programes descrits en l'annex I de l'Ordre 10/2015, de 18 de desembre, amb un màxim de dos programes auxiliables, sense sobrepassar en cap cas el límit resultant de multiplicar els mòduls que es detallen en l'apartat cinqué pel nombre d'explotacions participants de cada ADSG i les unitats de bestiar major (UGM) corresponents als seus censos i/o places que hi ha en el Registre d'Explotacions Ramaderes (REGA) en la data de publicació de la present convocatòria, calculats d'acord amb les equivalències detallades en l'annex III de l'Ordre 10/2015, de 18 de desembre. Pel que fa al programa per al control d'IBR, es podrà auxiliar fins a 2 euros per reproductor vacunat amb vacuna marcada.  
  
Modulació de les ajudes  
Boví  
35 euros per cada explotació integrant en l'ADSG.  
2,5 euros per UGM. Es consideraran les UGM corresponents al cens mitjà d'engreixament en engreixadors independents i al cens reproductor.  
  
Oví  
35 euros per cada explotació integrant en l'ADSG.  
7 euros per UGM. Es consideraran les UGM corresponents al cens de reproductores i any.  
Caprí  
35 euros per cada explotació d'aptitud càrnia integrant en l'ADSG.  
  
45 euros per cada explotació d'aptitud làctia integrant en l'ADSG.  
  
7 euros per UGM. Es consideraran les UGM corresponents al cens de reproductores i any.  
12 euros per UGM. Es consideraran les UGM corresponents al cens de reproductores i any incloses en el programa voluntari contra la tuberculosi caprina indicat en el Pla anual zoosanitari vigent.  
  
Porcí  
35 euros per cada explotació integrant en l'ADSG.  
1 euro per UGM. Es consideraran les UGM corresponents a les places en engreixador independent i any i al cens de reproductores i any.  
  
  
Cunícola  
35 euros per cada explotació integrant en l'ADSG.  
30 euros per UGM. Es consideraran les UGM corresponents al cens de reproductores i any.  
  
Equí  
35 euros per cada explotació integrant en l'ADSG.  
3 euros per UGM. Es consideraran les UGM corresponents al cens d'animals i any.  
  
Apícola  
9 euros per cada explotació integrant en l'ADSG.  
0,85 euros per UGM. Es consideraran les UGM Corresponents al cens de ruscos i any.  
100 euros per cada explotació inclosa en el Programa nacional de vigilància sobre les pèrdues de colònies d'abelles.  
  
Les actuacions subvencionables seran les desenvolupades fins al dia 30 de setembre de 2020.  
  
Cinqué. Termini de presentació de sol·licituds  
El termini de presentació de sol·licituds per a l'exercici 2020 serà d'un mes a partir de l'endemà de la publicació de l'extracte de la present resolució en el Diari Oficial de la Generalitat Valenciana.  
  
Sisé. Data límit justificació  
La despesa serà justificada davant de l'Administració fins al 15 d'octubre del 2020, tal com estableix l'article 10 de l'Ordre 10/2015, de 18 de desembre.  
  
Seté. Dotació pressupostària  
Per a la convocatòria 2020, l'import de la línia tindrà la següent distribució:  
a) 650.000 euros per a les actuacions descrites en el Pla anual zoosanitari vigent en el 2020.  
b) 100.000 euros per a les actuacions descrites en l'annex I de l'Ordre 10/2015, de 18 de desembre, dels quals fins a 50.000 euros s'assignen a la compra de bovina IBR marcada.  
Si una vegada realitzat el repartiment, els diners de les partides corresponents a alguns dels punts anteriors no s'esgoten, s'incorporaria a la resta de l'altre apartat.  
  
València, 22 d'abril de 2020.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.